ຕະຫຼາດຮຸ້ນໃນໂລກ ສືບຕໍ່ຕົກລາຄາ ໃນວັນສຸກມື້ນີ້ (ເບິ່ງວີດີໂອ)
ຮຸ້ນໃນເອເຊຍ ແລະຢູໂຣບ ຍັງສືບຕໍ່ຕົກລາຄາ ຂະນະທີ່ມີຄວາມຢ້ານກົວເພີ່ມຂຶ້ນ ກ່ຽວກັບສະພາບເສດຖະກິດ
ຕະຫຼາດຮຸ້ນໃນທົ່ວຂົງເຂດເອເຊຍແລະຢູໂຣບໄດ້ປະສົບກັບການຕົກລາຄາຢ່າງໃຫຍ່ອີກຄັ້ງນຶ່ງ ໃນວັນສຸກມື້ນີ້ຂະນະທີ່ມີຄວາມຢ້ານກົວກັນເພີ່ມຂຶ້ນກ່ຽວກັບວິກິດການໜີ້ສິນຂອງຢູໂຣບແລະ ເສດຖະກິດທີ່ພວມດີ້ນຮົນຂອງສະຫະລັດ ດັດຊະນີຮຸ້ນ Nikkei ຂອງຍີ່ປຸ່ນໄດ້ຕົກລົງຫຼາຍກວ່າ 2 ເປີເຊັນເຄິ່ງໃນຕອນປິດຕະຫຼາດຂະ ນະທີ່ດັດຊະນີຮຸ້ນ Kospi ຂອງເກົາຫຼີໃຕ້ ຕົກລາຄາຫຼາຍກວ່າ 6 ເປີເຊັນໃນຕອນທ້າຍຂອງ ການຊື້ຂາຍມື້ນີ້ ດັດຊະນີຮຸ້ນຂອງຮົງກົງ ຊິດນີ ສິງກະໂແລະໄຕ້ຫວັນຕ່າງກໍຕົກລາຄາຫຼາຍ ກວ່າ 3 ເປີເຊັນໃນຕອນອັດຕະຫຼາດຂອງວັນພະຫັດວານນີ້ ດັດຊະນີຮຸ້ນທີ່ສຳຄັນໆຂອງຢູໂຣບກໍໄດ້ຕົກລາຄາຢ່າງນ້ອຍ 2 ເປີເຊັນໃນຕອນທ່ຽງຂອງ ວັນສຸກມື້ນີ້ ການຂາຍຮຸ້ນອອກຢູ່ທີ່ເອເຊຍແລະຢູໂຣບຍັງດຳເນີນຢູ່ຕໍ່ມາ ໃນການຕົກລາຄາຄັ້ງໃຫຍ່ຂອງ ຕະຫຼາດຮຸ້ນ Wall Street ສະຫະລັດ ໃນວັນພະຫັດວານນີ້ ດັດຊະນີຮຸ້ນ Dow Jones S&P ແລະ Nasdaq ຕ່າງກໍຕົກລາຄາລະຫວ່າງ 4 ຫາ 5 ເປີ ເຊັນ ພວກນັກລົງທຶນມີຄວາມວິຕົກກັງວົນກ່ຽວກັບການພະຍາກອນທີ່ວ່າເສດຖະກິດຈະຂະຫຍາຍ ໂຕໜ້ອຍລົງຢູ່ໃນສະຫະລັດ ຮວມທັງລາຍງານຕ່າງໆ ກ່ຽວກັບການຖີບໂຕຂຶ້ນຂອງເງິນເຟີ້ ການປົດຄົນງານອອກຈາກວຽກ ບວກໃສ່ກັບຄວາມວິຕົກກັງວົນ ທີ່ຍັງດຳເນີນຢູ່ຕໍ່ມາ ກ່ຽວ ກັບວິກິດການໜີ້ສິນຂອງຢູໂຣບນຳດ້ວຍ